paragraph_text: Godine 1905. luksemburško prijestolje nasljedio je Adolfov sin Vilim IV. († 1912.), koji je sa suprugom Anom Marijom Portugalskom imao šest kćeri. Prvo ga je nasljedila najstarija kći Marie-Adélaïde od Luksemburga (1912. – 1924.), a potom mlađa kći, Charlotte, koja je abdicirala 1964. godine u ime sina Jeana, čiji je otac bio princ Feliks od Bourbon-Parme. Njenom smrću 1985. godine ugasila se dinastija Nassau-Weilburg. Preko njenog sina Jeana, Luksemburgom od 1964. godine vlada zapravo dinastija Bourbon-Parma te je dinastija, koja je po zakonu zadržala ime Nassau-Weilburg, zapravo njena bočna linija.